《六如亭怀古》
明代·郑定

香魂艳骨瘗崇阿，瘴雨蛮烟奈尔何。
苔上旧碑行客吊，萝深荒径野僧过。
山花寂寂留妆靥，堤柳青青想翠蛾。
落日平湖风乍起，余情并入采菱歌。

作者简介：元明间福建闽县人，字孟宣。元末为陈友定记室。友定败，浮海入交、广间。久之，还居长乐。洪武末，累官至国子助教。好击剑，工诗及古篆、行书，为闽中十才子之一。有《郑博士诗》、《澹斋集》。